
Определение №349/21.07.2023 по ч. нак. д. №502/2023 на ВКС, НК, II н.о., докладвано от съдия Биляна Чочева
 


	
	О П Р Е Д Е Л Е Н И Е	
		
	№ 349	
		
	гр. София, 21.07.2023 година	
		
	Върховният касационен съд на Република България, второ наказателно отделение, в закрито съдебно заседание на деветнадесети юли две хиляди двадесет и трета година, в състав:	
		
	 ПРЕДСЕДАТЕЛ: БИЛЯНА ЧОЧЕВА	
		
	 ЧЛЕНОВЕ: БИСЕР ТРОЯНОВ МИЛЕНА ПАНЕВА	
		
	изслуша докладваното от съдия ЧОЧЕВА ч. н.дело № 502 по описа за 2023 г. и за да се произнесе, взе предвид следното:	
		
	 Производството е с правно основание по чл. 43, т. 3 от НПК и е образувано след постановено определение № 265 от 31.05.2023 г. по в. ч.н. д. №196/23 г. по описа на ОС – Ловеч, с което съдебното производство е прекратено и делото е изпратено по компетентност на ВКС за определяне на друг, еднакъв по степен съд, който да го разгледа. 	
		
	Представителят на Върховната касационна прокуратура, в писмено становище, изразява позиция за основателност на искането за промяна на местната подсъдност.	
		
	Върховният касационен съд, второ наказателно отделение, като обсъди данните по делото и взе предвид становището на прокурора, намира, че са налице условията по чл. 43, т. 3 от НПК предвид следните съображения:	
		
	Производството по в. ч.н. д. №196/23 г. по описа на ОС – Ловеч е било образувано по частна жалба на Г. В. В. срещу разпореждане № 339 от 05.05.2023 г. на РС – Ловеч, с което е била върната жалбата му против разпореждане №173 от 01.03.2023 г. за прекратяване на н. ч.х. д. № 98/23 г. по описа на РС – Ловеч.	
		
	С отделни определения всички действащи съдии от ОС – Ловеч, с изключение на двама (съдия П. П. и мл. съдия Р. А.), са се отвели от разглеждането на делото на основание чл. 29, ал. 2 от НПК - поради предходни отводи по други дела на Г. В., както и поради факта, че В. е ищец по дело срещу самия съд. Това е дало основание на съда да прекрати производството по делото поради невъзможността да се сформира законен съдебен състав от трима съдии за разглеждането му и го е изпратил на ВКС за упражняване на правомощието му по чл. 43, т. 3 от НПК.	
		
	ВКС намира, че искането е основателно и делото следва да се изпрати за разглеждане и решаване от друг, еднакъв по степен съд, който е най-близък териториално и същевременно е извън района на АС – Велико Търново, какъвто се явява ОС – Враца.	
		
	Предвид гореизложеното, Върховният касационен съд, второ наказателно отделение на основание чл. 43, т. 3 от НПК	
		
	О П Р Е Д Е Л И:	
		
	ИЗПРАЩА прекратеното в. ч.н. д. №196/23 г. по описа на Окръжен съд – Ловеч за разглеждането му от Окръжен съд – Враца.	
		
	ПРЕПИС от определението да се изпрати на Окръжен съд – Ловеч за сведение.	
		
	Определението не подлежи на обжалване.	
		
	ПРЕДСЕДАТЕЛ : ЧЛЕНОВЕ : 1.	
		
	 2.	

